**R O M Â N I A (nu produce efecte juridice)\***

**JUDEŢUL MUREŞ**

**MUNICIPIUL TÂRGU MUREȘ PRIMAR**

**SC ADMINISTRATOR IMOBILE SI PIETE SRL Dr.Dorin Florea**

**Nr. ­310 din 20.01.2020 \_\_\_\_\_\_\_\_\_\_\_\_\_\_\_\_**

**REFERAT DE APROBARE**

**a proiectului de hotărâre privind aprobarea Bugetului de Venituri şi Cheltuieli**

**pentru anul 2020 al SC Administrator Imobile si Piete SRL Târgu Mureş**

Având în vedere prevederile Legii nr. 31/1990, republicată, privind societăţile comerciale şi prevederile Ordonanţei Guvernului nr.26/2013 art.4 :

*(1) Bugetele de venituri şi cheltuieli ale operatorilor economici se aprobă după cum urmează:*

*a) prin hotărâre a Guvernului sau prin hotărâre a consiliului local, judeţean, respectiv a Consiliului General al Municipiului Bucureşti, după caz, iniţiată de ordonatorii principali de credite în subordinea, în coordonarea, sub autoritatea sau în portofoliul cărora se află operatorii economici din categoria prevăzută la art. 1 lit. a) şi b). Proiectele de hotărâri ale Guvernului se avizează de către Ministerul Muncii, Familiei, Protecţiei Sociale şi Persoanelor Vârstnice din punctul de vedere al respectării politicii salariale stabilite de Guvern la elaborarea bugetelor de venituri şi cheltuieli şi ulterior de către Ministerul Finanţelor Publice;*

*b) prin ordin comun al ordonatorului principal de credite, al ministrului finanţelor publice şi al ministrului muncii, familiei, protecţiei sociale şi persoanelor vârstnice pentru operatorii economici prevăzuţi la art. 1 lit. c) la care persoanele juridice prevăzute la art. 1 lit. a) sau instituţiile publice centrale sunt acţionari unici ori deţin direct sau indirect o participaţie majoritară;*

*c) prin hotărâre a consiliului local, judeţean, respectiv a Consiliului General al Municipiului Bucureşti pentru operatorii economici prevăzuţi la art. 1 lit. c) la care persoanele juridice prevăzute la art. 1 lit. b) sau instituţiile publice locale sunt acţionari unici ori deţin direct sau indirect o participaţie majoritară.*

SC Administrator Imobile si Piete SRL a prezentat spre aprobare Bugetul de Venituri şi Cheltuieli pentru anul 2020.

**Venituri**

Veniturile totale prognozate pentru anul 2020 sunt în valoare totală de 8.126 mii lei si reprezinta in totalitate venituri din exploatare.

**Cheltuieli**

Cheltuielile prognozate pentru anul 2020 sunt în valoare totală de 8.050 mii lei si reprezinta in totalitate cheltuieli din exploatare.

**Rezultate**

Profitul brut al SC Administrator Imobile si Piete SRL este prognozat la suma de 76 mii lei, din care 64 mii lei reprezintă profitul net, iar 12 mii lei reprezintă impozitul pe profit.

Văzând cele mai sus expuse, supunem aprobării Consiliului Local Bugetul de Venituri şi Cheltuieli pentru anul 2020 al SC Administrator Imobile si Piete SRL Târgu Mureş.

**ADMINISTRATOR**

**UJICA VALER**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**